open-index/open-wikipedia-markdown huggingface dataset:
దశరాజుపల్లి

**దశరాజుపల్లె** ప్రకాశం జిల్లా ఒంగోలు మండలానికి చెందిన రెవెన్యూయేతర గ్రామం, పంచాయతీ.

## గ్రామ భౌగోళికం
ఈ గ్రామం, ఒంగోలు పట్టణానికి 5కి.మీ. దూరంలో ఉంది. గ్రామ జనాభా=750.

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో పాలేటి శ్రీనివాసులు, సర్పంచిగా ఎన్నికైనారు.

## దర్శనీయ ప్రదేశాలు/దేవాలయాలు
### శ్రీ అంకమ్మ తల్లి ఆలయం
ఈ గ్రామంలో, శ్రీ అంకమ్మ తల్లి కొలువులు ఘనంగా నిర్వహిస్తుంటారు. అమ్మవారిని ప్రత్యేక వాహనంపై అలంకరించి గ్రామోత్సవం, భక్తులు పొంగళ్ళు పెట్టి, మొక్కులు తీర్చుకుంటారు. దంపతులు సామూహిక వ్రతాలు నిర్వహిస్తారు.( ప్రతి 3 సంవత్సరాలకొకసారి జూన్ నెలలో  శ్రీ అంకమ్మ తల్లి కొలుపులు ఘనంగా నిర్వహిస్తుంటారు ) 
### శ్రీ పంచముఖ ఆంజనేయస్వామివారి విగ్రహం
ఒంగోలు మండలం, దశరాజుపల్లె రహదారిలోని అప్పాయికుంట వద్ద ఏర్పాటుచేసిన ఈ విగ్రహ ప్రతిష్ఠా కార్యక్రమం, 2015, మే నెల-6వ తేదీ బుధవారంనాడు, వైభవంగా నిర్వహించారు. ఈ కార్యక్రమానికి నగరంతోపాటు, పరిసర ప్రాంతాలనుండి భక్తులు అధికసంఖ్యలో విచ్చేసారు. ఈ సందర్భంగా పదివేలమందికి పైగా భక్తులకు అన్నదానం నిర్వహించారు. ఈ విగ్రహ ఏర్పాటుకు తె.దే.పా సీనియర్ నాయకులు శ్రీ కరణం బలరామకృష్నమూర్తి సహకారం అందించారు. 

క్కడ స్వామివారి విగ్రహ ప్రతిష్ఠ నిర్వహించి 45 రోజులు అయిన సందర్భంగా, 2015, జూన్-17వ తేదీ బుధవారంనాడు, స్వామివారికి అభిషేకాలు నిర్వహించారు. మండలపూజ నిర్వహించారు. ఈ కార్యక్రమానికి కమ్మపాలెం గ్రామంతోపాటు దశరాజుపల్లె గ్రామం నుండి గూడా భక్తులు అధికసంఖ్యలో విచ్చేసి స్వామివారిని దర్శించుకొని, తీర్ధప్రసాదాలు స్వీకరించారు. 
### శ్రీ కోదండరామస్వామివారి ఆలయం
నూతనంగా నిర్మించిన ఈ ఆలయంలో, 2015, మే నెల-22వ తేదీ శుక్రవరంనాడు, వేదమంత్రాలు, మంగళవాయిద్యాల నడుమ, శ్రీ రాములవారు, సీతాదేవి, లక్ష్మణస్వామి వారల విగ్రహ ప్రతిష్ఠ వైభవంగా నిర్వహించారు. తొలుత ధ్వజశిఖరంపై కలశ ప్రతిష్ఠా కార్యక్రమం నిర్వహించారు. ఈ కార్యక్రమానికి దశరాజుపల్లె గ్రామవాసులేగాక, చుట్టుప్రక్కల గ్రామాలనుండి గూడా భక్తులు అధికసంఖ్యలో పాల్గొని, స్వామివారిని దర్శించుకొని, తీర్ధప్రసాదాలు స్వీకరించారు. అనంతరం విచ్చేసిన భక్తులకు అన్నదానం నిర్వహించారు. 
## గ్రామ విశేషాలు
2014, మే నెల 7న లోక్ సభకూ, శాసనసభకూ జరిగిన సార్వత్రిక ఎన్నికలలో, ఈ గ్రామంలో 92.76 శాతం ఓటర్లు, తమ ఓటు హక్కు వినియోగించుకొని, తమ ప్రజాస్వామ్య స్ఫూర్తిని ప్రదర్శించారు. గ్రామంలో ఉన్న 539 మంది ఓటర్లలో 500 మంది ఆ రోజున, తమ ఓటు వేసినారు. ఈ గ్రామంలో ఎక్కువమంది ఉపాధికోసం హైదరాబాదు, బెంగుళూరు వంటి నగరాలకు వలస వెళ్ళినారు. వీరందరూ ఎక్కడ ఉన్నా, ఎన్నికలకు ఈ గ్రామానికి తరలి వచ్చి, తమ ఓటు హక్కు వినియోగించుకోవడం విశేషం. 

## మూలాలు

## వెలుపలి లంకెలు
వొడఫోన్

**వొడఫోన్ **  vodafone ఒక అంతర్జాతీయ టెలికాం సంస్థ. మనదేశంలో ఇది హచిసన్ సంస్థను విలీనం చేసుకోవడం ద్వారా తన కార్యకలాపాలను ప్రారంభించింది.

## మూలాలు
 
## బయటి లంకెలు

* 

వర్గం:అంతర్జాతీయ వ్యాపార సంస్థలు
జూజూ

**జూజూ ** లేదా **జుజు ** ఒక వాణిజ్య ప్రకటన పాత్రధారి. ఇవి ప్రముఖ టెలికాం సంస్థ అయిన వొడాఫోన్ ప్రచారం కొరకు సృష్టించబడ్డాయి. వీటి ప్రకటనలు ఎంతో సృజనాత్మకంగా ఉండి చిన్నారులను ఎక్కువగా ఆకట్టుకొంటాయి.

## చరిత్ర
జూజూ ఆలోచనను రాజీవ్ రావు రూపొందించారు. కథాంశాలను  , పేరును కూడా ఆయనే సృష్టించారు. ప్రకటనలను ప్రకాష్ వర్మ చిత్రీకరించారు.  నిర్వాణ ఫిల్మ్స్ రికార్డు సమయంలో 10 రోజుల్లో నిర్మించారు. ప్రీ-ప్రొడక్షన్ పనులు ఒక నెలలోనే పూర్తయ్యాయి.  దాదాపు 3 కోట్ల భారతీయ రూపాయలు ఖర్చయ్యాయి.

## మూలాలు

## బయటి లంకెలు
* జూజూ అధికారిక పేజీ
* ఫేస్‌బుక్ లో జూజూ పేజీ
* జూజూ నిర్మాణము
*ఇండియన్ ప్రీమియర్ లీగ్ 2010 లో ప్రసారం చేయబడిన అన్ని జూజూ ప్రకటనలు
*ఇండియన్ ప్రీమియర్ లీగ్ 2011 లో ప్రసారం చేయబడిన అన్ని జూజూ ప్రకటనలు

వర్గం:ప్రకటనలు
వర్గం:టెలివిజన్ కార్యక్రమాలు
వర్గం:ఇండియన్ ప్రీమియర్ లీగ్
రామానుజాచార్యుడు (అయోమయ నివృత్తి)

**రామానుజాచార్యులు, లేదా రామానుజాచార్యుడు అనే పేర్లతో ఉన్న** కొందరి పేర్లు.

* రామానుజాచార్యుడు - విశిష్టాద్వైతమును ప్రతిపాదించిన గొప్ప తత్వవేత్త, ఆస్తిక హేతువాది, యోగి. రామానుజాచార్యుడు త్రిమతాచార్యుల లో ద్వితీయుడు. 
* కిడాంబి రామానుజాచార్యులు, సంస్కృతాంధ్ర పండితులు.
* బుక్కపట్టణం రామానుజాచార్యులు, సుప్రసిద్ధ పత్రికా రచయిత.
* సముద్రాల రామానుజాచార్యులు, సుప్రసిద్ధ సినిమా రచయిత.
శంకరపట్నం మండలం

**శంకరపట్నం మండలం,** తెలంగాణ రాష్ట్రం, కరీంనగర్ జిల్లాకు చెందిన మండలం‎.

ఇది సమీప పట్టణమైన కరీంనగర్ నుండి 25 కి. మీ. దూరంలోనూ ఉంది.శంకరపట్నం మండల ప్రధాన కార్యాలయం శంకరపట్నం పట్టణం. ఇది జిల్లా ప్రధాన కార్యాలయం కరీంనగర్ నుండి తూర్పు వైపు 27 కిలోమీటర్ల దూరంలో ఉంది. శంకరపట్నాన్ని కేశవపట్నం అని కూడా పిలుస్తారు. 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో ఉండేది. ప్రస్తుతం ఈ మండలం హుజూరాబాద్ రెవెన్యూ డివిజనులో భాగం. పునర్వ్యవస్థీకరణకు ముందు ఇది కరీంనగర్ డివిజనులో ఉండేది.ఈ మండలంలో 17 రెవెన్యూ గ్రామాలు ఉన్నాయి.మండల కేంద్రం కేశవపట్నం

## గణాంకాలు
thumb|2016 పునర్వ్యవస్థీకరణకు ముందు అవిభక్త కరీనగర్​ జిల్లా పటంలో మండల స్థానం
2011 భారత జనగణన గణాంకాల ప్రకారం- మొత్తం 45,302 - పురుషులు 22,689 - స్త్రీలు 22,613

2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 144 చ.కి.మీ. కాగా, జనాభా 45,302. జనాభాలో పురుషులు 22,689 కాగా, స్త్రీల సంఖ్య 22,613. మండలంలో 11,918 గృహాలున్నాయి.

## సమీప మండలాలు
శంకరపట్నం మండలం సరిహద్దులో దక్షిణాన సైదాపూర్ మండలం, పశ్చిమ దిశగా చిగురుమామాడి మండలం, తూర్పు వైపు హుజూరాబాద్ మండలం, తూర్పు వైపు వీణవంక మండలం ఉన్నాయి.

## సమీప పట్టణాలు
కరీంనగర్, వరంగల్, సిద్దిపేట్, సిరిసిల్ల,

## మండలం లోని పట్టణాలు

* శంకరపట్నం

## మండలం లోని గ్రామాలు

### రెవెన్యూ గ్రామాలు
# అంబల్‌పూర్
# అర్కండ్ల
# ఆముదాలపల్లి
# కచాపూర్
# కన్నాపూర్
# కరీంపేట్
# కాలవల
# కేశవపట్నం
# కొత్తఘట్టు
# గడ్డపాక
# తడికల్
# ధర్మారం
# ముత్తారం
# మెట్‌పల్లి
# మొలంగూర్
# యెరాడ్పల్లి
# రాజాపూర్

## మూలాలు

## వెలుపలి లంకెలు
చివరకు మిగిలింది?

thumbnail|కుడి|చివరకు మిగిలింది? పుస్తకం ముఖపత్రం
**చివరకు మిగిలింది?** నవల మార్గరెట్ మిఛెల్ రాసిన గాన్ విత్ ద విండ్‌ (:en:Gone with the Wind) కు తెలుగు అనువాదం. అమెరికా అంత్యర్యుద్ధం పరిణామాలను, ప్రేమకథను, ఆనాటి సామాజిక స్థితిగతులను చిత్రీకరించిన నవలగా బహుళ ప్రజాదరణ పొందింది. అటువంటి నవలను చివరికి మిగిలింది? పేరిట ఎం.వి.రమణారెడ్డి తెలుగులోకి అనువాదం చేశారు.

## రచనా నేపథ్యం
మార్గరెట్ మిఛెల్ **చివరకు మిగిలింది?** నవలను 1926లో ప్రారంభించి ఐదేళ్ళపాటు కొనసాగించి తుదకు 1931లో పూర్తిచేశారు. దాదాపు మరో ఐదేళ్ళ అనంతరం 1935లో మాక్మిలన్ ప్రచురణ సంస్థ ద్వారా వెలుగుచూసింది. మార్గరెట్ మిఛెల్ ఈ నవలను రాసిన సంగతి నవలా రచనలో సహకరించిన భర్తకు తప్ప మొదట్లో ఎవరికీ తెలియనీయలేదు. 1935లో మాక్మిలన్ ప్రచురణల ప్రకాశకుడు హెరాల్డ్ లేథమ్ అట్లాంటాకు వచ్చారు. అమెరికా దక్షిణ ప్రాంతం నుంచి సత్తా కలిగిన రచయితలను, మంచి రచనలను ఎంపికచేయడం ఆయన పర్యటన ముఖ్యోద్దేశం. జార్జియా రాష్ట్రంలో రచయితలను పరిచయం చేసేందుకు అర్థించగా మిఛెల్ ఆయనకు సహకరించారు. ఆ సమయంలోనే లేథమ్ "మీరేదైనా పుస్తకం రాసివుంటే తప్పనిసరిగా చూపించండి" అని మిఛెల్‌కు చెప్పారు. దానికి ఆమె స్నేహితురాలు "ఈ మిఛెల్ ఎక్కడ, పుస్తకం రాయడమెక్కడ? ఊహించడానికే వీలులేదే" అంటూ వెక్కిరించింది. ఆ మాటకు కోపగించుకున్న మిఛెల్ వెంటనే ఇంటికి వెళ్ళి తను రాసిన నవలకు సంబంధించిన కాగితాల కట్టను తీసుకువెళ్ళి హెరాల్డ్‌కు అప్పగించింది. అట్లాంటా నుంచి వెళ్ళిపోవడానికి తయారవుతున్న లేథమ్ ఆ కాగితాలను కూడా తీసుకుని బయలుదేరారు. న్యూయార్క్ చేరుకున్నాకా కూడా మిఛెల్ తన ప్రతిభపై అపనమ్మకంతో "మీరు దాన్ని గురించి పట్టించుకోవద్దు" అంటూ టెలిగ్రాం పంపారు. ఐతే వారు ఆ పుస్తకాన్ని అచ్చువేశారు. మొదటి మూడు నెలల్లోనే 18లక్షల కాపీలు అమ్ముడుపోవడంతో ఈ నవల చరిత్ర సృష్టించింది. 1998 వరకూ ప్రపంచవ్యాప్తంగా రెండుకోట్ల కాపీలు అమ్ముడుపోయింది. 1937లో ప్రతిష్ఠాత్మకమైన పులిట్జర్ బహుమతి లభించింది. 1939లో ఈ నవలను ఆధారం చేసుకుని హాలీవుడ్‌లో తయారైన **గాన్ విత్ ద విండ్** సినిమా బహుళాదరణ పొందింది.

ఈ ఆంగ్లనవలను మాలతీ చందూర్ తన ఆంగ్ల నవలా పరిచయాల్లో భాగంగా ఈ గ్రంథాన్ని గురించి పరిచయం చేశారు. ఆ పరిచయాన్ని చదివి గాన్ విత్ ద విండ్‌పై ఇష్టాన్ని పెంచుకుని, ఆంగ్లంలో మూలగ్రంథాన్ని మొదటిసారి చదివిన రమణారెడ్డి చివరకు ఈ గ్రంథాన్ని అనువదించేంతవరకూ వెళ్ళారు.

## మూలాలు

వర్గం:తెలుగు పుస్తకాలు
వర్గం:అనువాద గ్రంథాలు
దొర

**దొర** [ dora ] (from a Turanian root Tur = swift, powerful. The root is found also in Turk, Turannian, త్వర, త్వరితము, &c.) అనగా ఏలువాడు, రాజు, గొప్పవాడు. ఉదా: మేటిదొర, ప్రభువు. దొరసాని అనగా యజమానురాలు, రాణి అని అర్ధము. 
----
**దొర** పేరుతో విడుదలైన కొన్ని తెలుగు సినిమాలు:
* పిట్టల దొర - 1996 లో విడుదలైన తెలుగు సినిమా.
* బొబ్బిలి దొర - 1997 లో విడుదలైన తెలుగు సినిమా.
* దొర బిడ్డ - 1986 లో విడుదలైన తెలుగు సినిమా.
* దొంగ దొర - 1979 లో విడుదలైన తెలుగు సినిమా.
*దొంగను పట్టిన దొర - 1964 లో విడుదలైన తెలుగు సినిమా.
*దొంగల్లో దొర (1957 సినిమా)
*దొంగల్లో దొర (1985 సినిమా)

## అయోమయ నివృత్తి పేజీ
దొంగల్లో దొర (అయోమయ నివృత్తి పేజీ)
----
**దొర** పేరున్న కొందరు ప్రముఖ వ్యక్తులు.
* రొక్కం లక్ష్మీనరసింహ దొర ఆంధ్ర ప్రదేశ్ శాసనసభ సభ్యుడు, శాసనసభాపతి.
2014 ఆంధ్రప్రదేశ్ పట్టణ స్థానిక సంస్థల ఎన్నికలు

**ఆంధ్రప్రదేశ్ పురపాలక సంఘ ఎన్నికలు** కాబోయే రెండు తెలుగు రాష్ట్రాల పురపాలక ఎన్నికలకు సంబంధించినవి. వీటికి 2014 మార్చి 3 న ఎన్నికల సంఘం నోటిఫికేషన్ వెలువరించింది.

## నేపథ్యం

స్థానిక ఎన్నికలకు గడువు పూర్తయినా నిర్వహిచంకుండా ఉన్న రాష్ట్ర ప్రభుత్వ వైఖరిని న్యాయస్థానాలు తప్పుపట్టడంతో శాసన సభ, లోక్‌సభ ఎన్నికల కంటే ముందుగా రాష్ట్రంలో స్థానిక సంస్థల ఎన్నికలు నిర్వహించాల్సిన ప్రత్యేక పరిస్థితి ఏర్పడింది. మున్సిపల్, స్థానిక ఎన్నికల ఫలితాలు ఎగ్జిట్ పోల్స్‌గా మారి సార్వత్రక, శాసనసభ ఎన్నికల్లో వివిధ పార్టీల భవితవ్యాన్ని ప్రభావితం చేసే ప్రమాదం ఉన్నందున స్థానిక ఎన్నికల్ని వాయిదా వేయాలని వివిధ రాజకీయ పక్షాలు వేసిన పిటిషన్‌లను న్యాయస్థానం తిరస్కరించింది. అయితే స్థానిక ఎన్నికల ఫలితాలను సార్వత్రక ఎన్నికల పోలింగ్ పూర్తయ్యే దాకా వెలువరించరాదని కోర్టు ఆదేశించింది. రాష్ట్ర హైకోర్టు ఆదేశం ప్రకారం మున్సిపల్ ఎన్నికల్ని మార్చి 30న, సుప్రీంకోర్టు జారీ చేసిన హుకుం మేరకు స్థానిక సంస్థల (ఎంపీటీసీ, జెడ్‌పీటీసి) ఎన్నికల్ని ఏప్రిల్ 6, 11 తేదీలలో రాష్ట్ర ఎన్నికల సంఘం నిర్వహించింది. 
## ఎన్నికల షెడ్యూలు
* ఎన్నిక షెడ్యూలు ప్రకటన : 86/SEC-F2/2014, 03.03.2014
* నామినేషన్ దాఖలుకు చివరి తేదీ: 14.03.2014
* నామినేషన్ ఉపసంహరణ తేదీ : 18.03.2014
* ఎన్నికల తేదీ : మార్చి 30 2014
* లెక్కింపు తేదీ : మే 12 2014

## ఫలితాలు
ఆంధ్ర ప్రదేశ్, తెలంగాణ పధిలో పురపాలక ఎన్నికల ఓట్ల లెక్కింపు తే.12.5.2014 న జరిగింది. కాబోయే రెండు తెలుగు రాష్ట్రాల పురపాలక ఎన్నికల ఫలితాలు సంచలనాత్మకంగా ఉన్నాయి. రాష్ట్రంలోని పది నగరపాలక సంస్థలు, 145 మున్సిపాలిటీల్లో వార్డులకు జరిగిన ఎన్నికల ఫలితాలు మే 5, 2013 న వెలవడ్డాయి. ఉమ్మడి రాష్ట్రంలో చివరి స్థానిక ఎన్నికలు పూర్తిగా భిన్నమైన రాజకీయ వాతావరణంలో జరగడంతో ఫలితాలు కూడా విభిన్నంగానే ఉన్నాయి.

ఆంధ్ర ప్రదేశ్ రాష్ట్ర విభజన నేపథ్యంలో తెలంగాణలో కాంగ్రెస్‌కు, సీమాంధ్ర ప్రజలు టీడీపీకి ఈ మున్సిపల్ ఎన్నికల్లో పట్టం కట్టారు. సీమాంధ్ర ప్రాంతంలో తెలుగుదేశం స్పష్టమైన ఆధిక్యాన్ని సాధించింది. వైఎస్ఆర్‌సీపీ రెండవ స్థానంలో నిలిచింది. తెలంగాణలో ప్రధానంగా కాంగ్రెస్, టీఆర్ఎస్‌ల మధ్య జరిగిన పోటీలో కాంగ్రెస్ పార్టీ తన ఆధిక్యాన్ని నిలబెట్టుకుంది. అందరూ ఊహిస్తున్నట్లుగానే సీమాంధ్రలో కాంగ్రెస్ ఒక్క మున్సిపాలిటీని కూడా సొంతం చేసుకోలేకపోయింది. కాగా తెలంగాణలో టీడీపీ పది స్థానాలను సాధించి రెండో స్థానంలో నిలిచింది. 
### పార్టీల వారీగా పొందిన పురపాలక సంఘాలు
::

### ఆంధ్రప్రదేశ్ ప్రాంతంలో
}
|
|-
|
|
|-
|
|
|-
|
|
|-
|
|
|-
|
|
|-
|
|
|}

### తెలంగాణ ప్రాంతంలో
}
|
|-
|
|
|-
|
|
|-
|
|
|-
|
|
|}

## జిల్లాల వారీగా మొత్తం ఫలితాలు
### సీమాంధ్ర ప్రాంతంలో
 

### తెలంగాణా ప్రాంతంలో

## నగరపాలక సంస్థల ఎన్నికల ఫలితాలు

## విశ్లేషణ
రాష్ట్ర విభజన నిర్ణయం తర్వాత కాంగ్రెస్ పార్టీకి సీమాంధ్రలో జనాదరణ తుడిచిపెట్టుకుపోగా, మొదట్లో తెలంగాణలో టీఆర్ఎస్ కంటే అధికంగా ఉన్న మాట వాస్తవం. తెలంగాణ విషయంలో రెండు ప్రాంతాల ప్రజలను సంతృప్తి పరచేందుకు టీడీపీ తీసుకున్న వైఖరి కారణంగా ఆ పార్టీకి ప్రజాదరణ బాగా తగ్గింది. స్థానిక ఎన్నికల అనంతరం ఏర్పడిన రాజకీయ వాతావరణంలో పార్టీల బలాబలాల్లో తేడాలో వచ్చాయి. కాంగ్రె స్‌తో తెగదెంపులు చేసుకున్న తర్వాత టీఆర్ఎస్ అధినేత కేసీఆర్ సుడిగాలి పర్యటనతో తెలంగాణలో టీఆర్ఎస్ పరిస్థితి కాంగ్రెస్ కంటే మెరుగుపడింది. 
## మూలాలు

## ఇతర లింకులు

* ఎన్నికల ఫలితాలు

వర్గం:ఆంధ్రప్రదేశ్ పురపాలక సంఘాలు
వర్గం:2014
వర్గం:ఆంధ్రప్రదేశ్‌లో ఎన్నికలు
గమళ్ళపాలెం (తోటపల్లిగూడూరు)

**గమళ్ళపాలెం,** శ్రీ పొట్టి శ్రీరాములు నెల్లూరు జిల్లా తోటపల్లిగూడూరు మండలానికి చెందిన రెవెన్యూయేతర గ్రామం. ఈ గ్రామం తోటపల్లిగూడూరు గ్రామ పంచాయతీ పరిధిలో ఉంది. 
 

## దర్శనీయ ప్రదేశాలు/ దేవాలయాలు
ఈ గ్రామంలోని అంకమ్మ తల్లి నూతన ఆలయంలో శిలావిగ్రహ ప్రతిష్ఠా కార్యక్రమంల్, 2014,మే-11 ఆదివారం (వైశాఖ శుక్ల ద్వాదశి) నాడు వైభవంగా జరిగింది.స్థానికులు ముందుగా విశేషపూజలు నిర్వహించారు. అనంతరం శిలా విగ్రహ ప్రతిష్ఠాపనా కార్యక్రమాన్ని, వేదపండితుల ఆధ్వర్యంలో నిర్వహించారు. ప్రత్యేక పూజాకార్యక్రమాలలో భక్తులు అధిక సంఖ్యలో పాల్గొని, అమ్మవారిని దర్శించుకొని, తీర్ధప్రసాదాలు స్వీకరించారు. సోమవారం నాడు అమ్మవారి గ్రామోత్సవాన్ని తప్పెట్లు, తాళాలతో ఘనంగా నిర్వహించారు. ఈ కార్యక్రమంలో స్థానికులతోపాటు, చుట్టుప్రక్కల గ్రామాల ప్రజలు గూడా పాల్గొన్నారు. 

## మూలాలు
జాబాలి తీర్థం

thumb|తిరుమల కొండపైన శ్రీ వేంకటేశ్వర స్వామి ఆలయం
జాబాలి మహర్షి కోరిక మేరకు స్వయంభువుగా వెలసిన పరమ పవిత్ర దివ్య క్షేత్రం జాబాలి.  జాబాలి మహర్షి తిరుమల అనే పవిత్ర ప్రదేశంలో నివసించి, తపస్సు సాధన చేశాడు. ప్రస్తుతంతిరుపతి సమీపంలోని ప్రదేశానికి "జాబాలి తీర్థం"  అని పిలుస్తారు.

## విశేషాలు
ఇది చిత్తూరు జిల్లా తిరుమల కొండపైన శ్రీ వేంకటేశ్వర స్వామి సన్నిధికి ఐదు కిలోమీటర్ల దూరంలో నెలకొని ఉంది. స్కందపురాణంలో, వేంకటాచల మహత్యంలో ఈ క్షేత్రం గురించి ప్రస్తావించారు. ఇది తిరుమల కొండపైన పాపనాశానానికి వెళ్లే దారిలో కొలువై ఉంది.  ఇది పాప వినాశం నకు పోవు మార్గం లో ఒక మలుపు వద్ద ఆంజనేయుని ముఖ మార్గంలో కనిపిస్తుంది. చాలా మందికి ఈ ఆలయం గురించి తెలియదు. ఇక్కడ  హనుమంతుడు వెలసి ఉన్నాడు. ఈ ఆలయం సమీపమునక వెళ్లే కొద్ది ఎంతో ఆనందదాయకంగా ఉంటుంది.  చుట్టూ అడవి, ఆలయం ముందు కొలను ఎంతో మనోహరంగా ఉంటాయి. 

## పురాణ గాథ
ఈ పవిత్ర దివ్య క్షేత్రానికి సంబంధించిన పురాణగాథ ఒకటి ప్రాశస్త్యంలో ఉంది.  జాబాలి అనే మహర్షి హనుమంతుని రూపాన్ని ముందుగానే ప్రసన్నం చేసుకోవడానికి ఇప్పుడు ఉన్న కొండ మీద జపం చేయనారంభిస్తాడు. అప్పుడు రుద్రుడు అతని  తపస్సుకు ప్రసన్నుడై  జాబాలి మహర్షికి తన రాబోవు అవతారాన్ని ముందుగానే చూపిస్తాడు. అదే హనుమంతుని అవతారం. జపం చేయడం వల్ల అవతరించాడు కాబట్టి ఈ క్షేత్రాన్ని జాబాలి అంటారు. అన్ని తీర్థ రాజాలు వచ్చి చేరతయి కనుక జాబాలి తీర్థంగా పేరొందింది.

అయోధ్య కాండలో జాబాలి మహర్షి అనకూడని మాటలు అనడం వల్ల వాక్‌ దోష పాపాన్ని మూట కట్టుకుంటాడు. ఆ వాక్‌ దోషాన్ని తొలగించుకోవడం కోసం జాబాలి క్షేత్రంలోని రామగుండంలో స్నానమాచరిస్తాడు. దాంతో ఆయనకున్న దోషం తొలగిపోయిందని పురాణాలు వివరిస్తున్నాయి.

## హనుమంతుని ఆలయం
అక్కడ వెలసిన హనుమంతుని ఆలయంలో  ఆంజనేయుడు గర్భాలయంలో ఉంటాడు. సింధూర అలంకరణతో   ఒక చేత్తో గదను ధరించి రజత కవచాలంకృతుడై భక్తులకు అభయమిస్తూ దర్శనమిస్తూ ఉంటాడు. స్వామి వారి శిరస్సు పై భాగాన శ్రీ సీతారామచంద్ర స్వామి వారి ఉత్సవ మూర్తులు కొలువై ఉంటాయి.

## మూలాలు
శృంగారకవి సర్వారాయకవి

శృంగారకవి సర్వారాయ కవి (1864-1939) ప్రముఖ తెలుగు రచయిత.

వీరు ఆరువేలనియోగి శాఖీయుడు. ఆపస్తంబసూత్రుడు, కౌండిన్యస గోత్రుడు. వీరి తల్లి: రామాంబ. తండ్రి: పల్లమరాజు. వీరి జన్మస్థానము: గోదావరీ మండలంలోని ఇంజరం గ్రామం. జననము: 1864 సం. రక్తాక్షి సంవత్సర ఆషాఢ బహుళ చతుర్థీ గురువారము. నిర్యాణము: 1939 మార్చి 13వ తేదీ - బహుధాన్య వత్సర ఫాల్గున బహుళాష్టమీ సోమవారము.

## రచనలు
స్వగ్రంథ సీసమాలిక : పరికింపు లక్షణాపరిణయంబును, శివానందలహర్, మహిమ్నస్తవంబు, మల్లేశశతకము, మఱి ముకుందశతంబు, నీతిదర్పణము, స్త్రీనీతిదర్పణము, సుభద్రా పరిణయము, దేవీ దండకము, నిందుముఖి వివాహమును, రామ జననము, నవతారచరితము, గీతతారావళియును, బదరత్నమాల, యాంధ్ర పదజ్యోత్స్న, వ్యాకృతి రాజంబు, నీతికథాళి, సునీతిచంపు జనరలు తెలుగు, ప్రసంగ రత్నావళి, ప్రశ్నోత్తర ప్రదీపమును, స్తుతికదంబము, చాటుముక్తాళి, విదుల, బాలదీపికయు, వివేకదీపికయును, సామెతలు, స్నుషావిజయము, ఛందోలక్షణంబు, నాటకలక్షణంబు, శబ్ద లక్షణము, కావ్యలక్షణము, గుణప్రకాశిక, దివ్యభాగవత గీత, రూపకమాల, కఠోపనిషత్తు (?) పురాణమణిమంజరి, గురుకుమారచరిత, సీమరాణి, సివిక్సు, శ్రీవేంకటేశ్వర శతకమ్ము, మానసశతకము, హరి సేవాకలాపంబు, దైవస్తుతి, వినోదవల్లి, ప్రబంధ నిబంధనంబు, కవి జీవిత త్రయి, కావ్యవిశిష్టంబు, సంఖ్యాప్రదీప, మీశ్వరశతంబు సర్వనిర్వచనంబు, బంధనిబంధంబు, లలితసారస్వత లక్షణంబు, చంద్రిక, బాలవాచకము, స్వచరిత భారప్రయోగములు, పురాణకథలు, ప్రహసనమాల, యుపన్యాసవితతి, వినాయకాది విలాస నాటకంబు సూక్తి ముక్తావళి, షోడశ రాజచరిత్ర, ప్రతాపరుద్రీయము, సుగుజ ప్రకాశిక, సూక్తి, కర్ణచరితంబు ప్రయత కాత్యాయన పరిణయ, మనామ య, మను డెబ్బది యొకకృతులను రచించి హస్తిహస్త నవేందు సంఖ్యాప్రమాణ హూణ సంవత్సరమున కనూన భక్తి నీకునర్పించితిని జుమి నీరజాక్ష ! స్వచారిత్రము నుండి.

## మూలాలు
* ఆంధ్ర రచయితలు, మధునాపంతుల సత్యనారాయణ శాస్త్రి, 1950, పేజీలు: 213-6.

వర్గం:తెలుగు రచయితలు
వర్గం:తెలుగు కవులు
వర్గం:1864 జననాలు
వర్గం:1939 మరణాలు
సత్యాలపాడు

**సత్యాలపాడు, ** కృష్ణా జిల్లా గంపలగూడెం మండలానికి చెందిన రెవెన్యూయేతర గ్రామం ఇది సముద్రమట్టానికి 73 మీ.ఎత్తులో ఉంది.

## గ్రామానికి రవాణా సౌకర్యాలు
పెనుగొలను, ఊటుకూరు నుండి రోడ్డురవాణా సౌకర్యం ఉంది. రైల్వేస్టేన్: విజయవాడ 60 కి.మీ

## గ్రామంలో విద్యా సౌకర్యాలు
### జిల్లా పరిషత్తు ఉన్నత పాఠశాల
తిరుపతి లోని శ్రీ వేంకటేశ్వర విశ్వవిద్యాలయంలో 2017, జనవరి-3 నుండి 7 వరకు నిర్వహించు 104వ జాతీయ సైన్స్ సమావేశాలలో పాల్గొనేటందుకు, ఈ పాఠశాలలో 9వ తరగతి చదువుచున్న వేముల వంశీ అను విద్యార్థి ఎంపికైనాడు. [4]

## గ్రామ పంచాయతీ
2013, జూలైలో ఈ గ్రామ పంచాయతీకి నిర్వహించిన ఎన్నికలలో పి.కోటేశ్వరరావు, ఉప సర్పంచిగా ఎన్నికైనాడు. [3]

## దర్శనీయ ప్రదేశాలు/దేవాలయాలు
#### శ్రీ వీరబ్రహ్మేంద్రస్వామివారి ఆలయం
ఈ ఆలయం వద్ద 2014, మే-12 సోమవారం (వైశాఖ శుక్ల త్రయోదశి) నాడు, ధ్వజస్తంభ ప్రతిష్ఠోత్సవం వేడుకగా నిర్వహించారు. పరిసర ప్రాంత గ్రామాలకు చెందిన భక్తులు ఆలయానికి చేరుకొని ఈ ఉత్సవాలలో పాల్గొన్నారు. ఆలయంలో గోవిందమాంబ, వీరబ్రహ్మేంద్రస్వామివార్ల శాంతి కల్యాణం నిర్వహించారు. అనంతరం భక్తులకు అన్నదానం నిర్వహించారు. ఈ ఉత్సవాల సందర్భంగా గ్రామంలో ప్రతి ఇంటా బంధుమిత్రుల సందడి నెలకొన్నది. ఆలయం వద్ద భక్తులు కిటకిటలాడినారు.
## గ్రామంలో ప్రధాన పంటలు
వరి, అపరాలు, కాయగూరలు

## గ్రామంలో ప్రధాన వృత్తులు
వ్యవసాయం, వ్యవసాయాధారిత వృత్తులు

## గ్రామ ప్రముఖులు
#### రాళ్ళబండి వెంకటప్రసాదరాజు
కవితా ప్రసాదుగా తెలుగువారందరికీ చిరపరిచితుడైన వీరు, ఈ గ్రామంలోనే, తెలుగు భాషా పండితులైన రాళ్ళబండి కోటేశ్వరరాజుగారి ప్రథమ సంతానంగా జన్మించారు. ఇతను ఉమ్మడి ఆంధ్రప్రదేశ్ రాష్ట్ర సాంస్కృతికశాఖ సంచాలకులుగానూ, తెలంగాణా రాష్ట్ర సాంఘికసంక్షేమశాఖ అదనపు డైరెక్టరుగానూ పనిచేసారు. తెలుగు పద్యానికి పంచెకట్టినట్లున్న ఆయన అవధాన కళా కిరీటి. వీరు 2015, మార్చి-15వ తేదీన దివికేగినారు. [2]

## మూలాలు

వర్గం:గంపలగూడెం మండలంలోని గ్రామాలు
కుప్పుస్వామి

**కుప్పుస్వామి** తెలుగువారిలో కొందరి పేరు.

* అల్లాడి కుప్పుస్వామి ప్రముఖ న్యాయవాది.
* జాగర్లమూడి కుప్పుస్వామి చౌదరి మహాదాత, గొప్ప విద్యాపోషకుడు. 
* నాగపూడి కుప్పుస్వామి ప్రముఖ తెలుగు రచయిత.
ఆంధ్రప్రదేశ్ ప్రాదేశిక ఎన్నికలు - 2014

ఆంధ్ర ప్రదేశ్ రాష్ట్రం నుండి తెలంగాణా రాష్ట్రం విడిపోయినప్పటికీ తెలంగాణా అపాయిమెంట్ తేదీ 2014 జూన్ 2 అయినందున ఉమ్మడి ఆంధ్ర ప్రదేశ్ లో ప్రాదేశిక నియోజక వర్గాల ఎన్నికలు జరిగాయి. ఈ ఎన్నికలు రెండు విడతలుగా జరిగాయి. ఈ ఎన్నికలలో ప్రధాన పార్టీలైన తెలుగుదేశం, కాంగ్రెస్, తెలంగాణ రాష్ట్ర సమితి, వామపక్షాలు, వై.యస్.ఆర్ కాంగ్రెస్ పార్టీలు, ఇండిపెండెంట్లు పోటీలో నిలిచారు.

రాష్ట్రంలో జడ్పీటీసీ, ఎంపీటీసీల ఎన్నికల నోటిఫికేషన్‌ను రాష్ట్ర ఎన్నికల సంఘం కమిషనర్ రమాకాంత్ రెడ్డి మార్చి 10, 2014 న వెలువరించారు. దీని ప్రకారం రాష్ట్రంలో పార్టీల ప్రాతిపదికన ఒకే దశలో ఈ ఎన్నికలను ఈవీఎంలతో కాకుండా బ్యాలెట్ బాక్సుల ద్వారా నిర్వహిస్తారు. జిల్లాల్లో 2014 మార్చి17 న కలెక్టర్ల ద్వారా నోటిఫికేషన్ వెలువడింది.

## నేపథ్యం
స్థానిక ఎన్నికలకు గడువు పూర్తయినా నిర్వహిచంకుండా ఉన్న రాష్ట్ర ప్రభుత్వ వైఖరిని న్యాయస్థానాలు తప్పుపట్టడంతో శాసన సభ, లోక్‌సభ ఎన్నికల కంటే ముందుగా రాష్ట్రంలో స్థానిక సంస్థల ఎన్నికలు నిర్వహించాల్సిన ప్రత్యేక పరిస్థితి ఏర్పడింది. మున్సిపల్, స్థానిక ఎన్నికల ఫలితాలు ఎగ్జిట్ పోల్స్‌గా మారి సార్వత్రక, శాసనసభ ఎన్నికల్లో వివిధ పార్టీల భవితవ్యాన్ని ప్రభావితం చేసే ప్రమాదం ఉన్నందున స్థానిక ఎన్నికల్ని వాయిదా వేయాలని వివిధ రాజకీయ పక్షాలు వేసిన పిటిషన్‌లను న్యాయస్థానం తిరస్కరించింది. అయితే స్థానిక ఎన్నికల ఫలితాలను సార్వత్రక ఎన్నికల పోలింగ్ పూర్తయ్యే దాకా వెలువరించరాదని కోర్టు ఆదేశించింది. రాష్ట్ర హైకోర్టు ఆదేశం ప్రకారం మున్సిపల్ ఎన్నికల్ని మార్చి 30న, సుప్రీంకోర్టు జారీ చేసిన హుకుం మేరకు స్థానిక సంస్థల (ఎంపీటీసీ, జెడ్‌పీటీసి) ఎన్నికల్ని ఏప్రిల్ 6, 11 తేదీలలో రాష్ట్ర ఎన్నికల సంఘం నిర్వహించింది. 50,907 పోలింగ్ కేంద్రాల ద్వారా ఎన్నికలు జరుగుతాయి.
## రిజర్వేషన్లు
సుప్రీం కోర్టు ఆంధ్ర ప్రదేశ్ ఎన్నికల కమీషనరుకు జిల్లా పరిషత్ ప్రాదేశిక నియోజకవర్గాలు, మండల పరిషత్ ప్రాదేశిక నియోజక వర్గాల నోటిఫికేషన్ విడుదల చేయాలని ఆదేశించింది. ఈ ఆదేశాల మేరకు ఆంధ్ర ప్రదేశ్ ప్రభుత్వం, పంచాయతీరాజ్ శాఖ ఆయా నియోజక వర్గాల రిజర్వేషన్లను విడుదల చేసింది. దీని ప్రకారం జిల్లా పరిషత్ ప్రాదేశిక సభ్యులలో 50% మహిళలకు కేటాయించింది. షెడ్యూలు తెగలకు 6.99%, షెడ్యూలు కులాలకు 19.31%, వెనుకబడిన తరగతుల వారికి 34% రిజర్వేషన్లు కేటాయించింది.
### జిల్లా పరిషత్ ప్రాదేశిక నియోజక వర్గాలు
* జనరల్ : తూర్పు గోదావరి, నెల్లూరు, ప్రకాశం, రంగారెడ్డి, పశ్చిమ గోదావరి.
* జనరల్ (మహిళ) : చిత్తూరు, కృష్ణా, శ్రీకాకుళం, విశాఖపట్నం.
* ఎస్.టి : నల్గొండ.
* ఎస్.టి (మహిళ) : విజయనగరం
* ఎస్.సి : మహబూబ్ నగర్, వై.యస్.ఆర్ కడప 
* ఎస్.సి (మహిళ) : ఖమ్మం, వరంగల్
* బి.సి : అనంతపురం, కర్నూలు, నిజమాబాదు
* బి.సి (మహిళ) :ఆదిలాబాదు, గుంటూరు, కరీంనగర్, మెదక్.
### మండల పరిషత్ ప్రాదేశిక నియోజక వర్గాలు
:::

## ఎన్నికల షెడ్యూలు
ఈ ఎన్నికలు ఆంధ్ర ప్రదేశ్, తెలంగాణా ప్రాంతాలలో రెండు విడతలుగా జరిగినవి.
* నోటిఫికేషన్ తేదీ: మార్చి 10 (ఎన్నికల కమీషనర్ చే)
* నోటిఫికేషన్ జారీ: మార్చి 17 ( ఆయా జిల్లా కలెక్టర్ల చే)
* నామినేషన్ దాఖలుకు తేదీ: మార్చి 17 నుండి మార్చి 20 వరకు
* నామినేషన్ల పరిశీలన : మార్చి 21
* నామినేషన్ ఉపసంహరణ తేదీ: మార్చి 24
* ఎన్నికల తేదీలు : ఏప్రిల్ 6, ఏప్రిల్ 11 (రెండు విడతలు)
* ఎన్నికల లెక్కింపు తేదీ: మే 13 2014
* ఫలితాలు ప్రకటించిన తేదీ : మే 14 2014
* కొన్ని ప్రాంతాలలో రీ పోలింగ్ తేదీ : మే 18 2014

## ఫలితాలు

## మూలాలు

* http://www.eenadu.net/ ఆధారంగా (తే.14.05.2014)   
## ఇతర లింకులు

వర్గం:ఆంధ్రప్రదేశ్‌లో ఎన్నికలు
వర్గం:2014 ఎన్నికలు
ఇంద్రగంటి హనుమచ్ఛాస్త్రి

ఇంద్రగంటి పేరుతో ఇతర వ్యాసాలున్నాయి. వాటి లింకుల కోసం **[[ఇంద్రగంటి]]** చూడండి.

**ఇంద్రగంటి హనుమచ్ఛాస్త్రి** (ఆగష్టు 29, 1911 - నవంబర్ 14, 1987) కవి-పండితుడు-విమర్సకుడు-వ్యాసకర్త-కథానికా రచయిత.

## సాహితీ విశేషాలు
వీరేశలింగం యుగంలో పానుగంటి_లక్ష్మీనరసింహారావు వారివలె అధునాతనాంధ్ర సారస్వతయుగంలో ఈయన బాగా పేరుగాంచినారు. గురజాడ అప్పారావు, రాయప్రోలు సుబ్బారావు గార్లు ప్రారంభించిన నవీనాంధ్ర సారస్వతోధ్యమంలో ఉత్సాహంతో పాలుపంచుకున్న యువకుల్లో ఈయనొకరు. నూతన మార్గాల్లో సాహిత్య విమర్స, కథానక రచన, కావ్య నిర్మాణం, చేస్తూన కొద్దిపాటి యువకుల్లో ఇతడు మంచి స్థానాన్ని ఆక్రమించినారు.

;హనుమచ్ఛాస్త్రి గారి పేరుగాంచిన వ్యాసములు: 
* సాహిత్యగోష్ఠి
* ఆంధ్రులకు సంస్కృతం ఎంతవరకు కావాలి
* కళా:నీతి

;హనుమచ్ఛాస్త్రి గారి పేరుగాంచిన కథలు: 
* ఆడవి పువ్వులు - ఇందులో వేదకాలం నాటి యువతీ యువకుల స్నిగ్ధ భావము, స్వేచ్చానుభావాలు రమణీయముగా చిత్రింపబడ్డాయి. ఇందులో కథ తక్కువ, శిల్పమెక్కువ, 
* కడుపు మంట- సామ్యవాద కథ , 
* దౌర్జన్యం - ఇది స్త్రీలపట్ల పురుషులు చేస్తున్న దౌర్జన్యాలనుద్దేసించి రాసిన కథ. 
* బ్రతుకు చీకటి
* కళాభాయి
* ఈయన రచనలు పెక్కు భారతి, ఉదయిని, వీణ, ప్రబుద్ధాంద్ర పత్రికల్లో ప్రచురింపబడ్డాయి.

## రచనలు
# దక్షారామము (ఖండకావ్యం)

## మూలాలు

* గూగుల్ బుక్స్ లో ఆయన సాహితీ విశేషాలు

## ఇతర లింకులు
* పుస్తకం.నెట్ లో ఆయన గూర్చి వ్యాసం
* ఇంద్రగంటి హనుమచ్ఛాస్త్రి రాసిన మహామంత్రి గ్రంథం

వర్గం:తెలుగు కవులు
వర్గం:తెలుగు రచయితలు
వర్గం:తెలుగు కథా రచయితలు
వర్గం:1911 జననాలు
వర్గం:1987 మరణాలు
వర్గం:తెలుగు లలిత సంగీత ప్రముఖులు
వర్గం:తూర్పు గోదావరి జిల్లా రచయితలు
శవ పరీక్ష

మనిషి చనిపోయిన కారణాన్ని, చనిపోయిన విధానాన్ని విశ్లేషించడానికి ప్రత్యేకమైన నిపుణత కలిగిన వైద్యుల చేత శవానికి చేయబడే పరీక్షని **శవ పరీక్ష** (autopsy) అంటారు.

శవ పరీక్షని మామూలుగా పాథాలజిస్టు అను వైద్యుని చేత చేయించుదురు.శవ పరీక్షని న్యాయ పరమైన కారణాల చేత కాని వైద్య పరమైన కారణాల చేత కాని చేయవచ్చు. నేర సంభధమైన విషయాల కోసం 
forensic autopsy ని నిర్వహించుదురు.clinical/academic autopsy ని వైద్య కారణాల కొరకు చేయుదురు. శవ పరీక్షని కొన్నిసార్లు బాహ్యంగా మాత్రమే పరీక్షించి చేయగా కొన్నిసార్లు మాత్రం శరీరాన్ని 
కోసి అంతర అవయవాలని పరీక్షించవలసి వస్తుంది. శరీరాన్ని కోసి పరీక్షించేందుకు కొన్నిసార్లు ఆ శవానికి రక్తసంభందీకుల అనుమతి తీసుకొనవలసి వస్తుంది.

## ఉద్దేశ్యము
చనిపోయిన కారణము, చనిపోయినపుడు మనిషి ఆరోగ్య స్థితి, చనిపోవుటకు ముందు ఏదైనా వైద్య చికిత్స జరిగిందా అను విషయాలను విశ్లేషించుటకు శవ పరీక్ష నిర్వహించుదురు. ఒక వ్యక్తి అనుమతి మేరకు ఆ వ్యక్తి 
చనిపోయిన తరువాత బోధనా ప్రక్రియల కొరకు లేదా పరిశోధనల నిమిత్తం శవ పరీక్ష నిర్వహించవచ్చు. ఈ మధ్య కాలంలో చాలా మటుకు అనుమానాస్పద మరణాలను వారి బంధువర్గం దాచడం వల్ల వాటికి శవ పరీక్ష చేయకుండానే దహన/ఖనన సంస్కారాలను జరిపించడం వల్ల ఆ చావు లకు గల కారణాలను తెలుసుకొనలేక పోతున్నారు.

వర్గం:మరణం
వర్గం:వైద్య పరీక్షలు
భువనగిరిపల్లె

**భువనగిరిపల్లె** కడప జిల్లా రాజంపేట మండలానికి చెందిన రెవెన్యూయేతర గ్రామం. 

## దేవాలయాలు
* భువనగిరిపల్లెలో వేంచేసియున్న శ్రీ లక్ష్మీనరసింహస్వామివారి వార్షిక బ్రహ్మోత్సవాలు ప్రతి సంవత్సరం వైశాఖ పౌర్ణమికి ఘనంగా నిర్వహించారు
## మూలాలు

 

వర్గం:రాజంపేట మండలంలోని గ్రామాలు
కొమర్నేనివారిపాలెం

"కొమర్నేనివారిపలెం" బాపట్ల జిల్లా పర్చూరు మండలానికి చెందిన రెవెన్యూయేతర గ్రామం.

## గ్రామ పంచాయతీ
2013 జూలైలో ఈ గ్రామ పంచాయతీకి జరిగిన ఎన్నికలలో మున్నంగి శ్రీనివాసరావు, సర్పంచిగా, ఏకగ్రీవంగా ఎన్నికైనారు.
## మూలాలు

## వెలుపలి లింకులు
కొచ్చెర్లకోట రామచంద్ర వేంకటకృష్ణారావు

**కొచ్చెర్లకోట రామచంద్ర వేంకట కృష్ణారావు** (1871 నవంబరు 11 -  1919) తెలుగు రచయిత.

## జీవిత విశేషాలు
అతను  ఆరువేలనియోగులు. అతను గోదావరి మండలంలోని పోలవరం గ్రామంలో  1871 నవంబరు 11 న జన్మించాడు. అతని దత్తత గొన్న తల్లిదండ్రులు వేంకట జగన్నాథరావు, కామాయమ్మ దంపతులు.  అతను 1897లో రాజమండ్రి కళాశాలలో  బి.ఎ చదివాడు. అతను పోలవరం జమీందారుగా ఉండేవాడు. 1900 నుండి ఎస్టేట్ వ్యవహారాలలో చేరాడు.   అతను ఉత్తర సర్కార్ల జమీందార్లకు ప్రాతినిధ్యం వహిస్తున్న మద్రాస్ లెజిస్లేటివ్ కౌన్సిల్ లో సభ్యునిగా పనిచేసాడు. అతను భారతదేశం అంతటా పర్యటించాడు. 1895 లో తెలుగు సాహిత్యం పునరుజ్జీవం కోసం ఆంధ్రభాషోజీవని సొసైటీని ప్రారంభించాడు. 1898 లో “జరస్వతి” అనే తెలుగు పత్రికను ప్రారంభించాడు. పోలవరం వద్ద ఒక ఆసుపత్రి,  కోతపల్లి వద్ద ఒక చౌల్ట్రీని స్థాపించాడు. రాజమండ్రిలో వితంతు గృహాన్ని ఉదారంగా యిచ్చాడు. 

## గ్రంథాలు
* 1. రాజతరంగిణి (కల్హణుని కాశ్మీర దేశప్రభుల చరిత్రమునకు దెలుగు వచనము) 
* 2. అపవాద తరంగిణి (షెడిడనుకవి రచించిన స్కూల్ ఆఫ్ స్కాండల్ అను నాంగ్ల నాటకమునకు వచన రూపాంధ్రీకరణము. (1901 ముద్రి.) 
* 3. సాహసిక కథార్ణవము (రాజపుత్రస్థానములోని చక్కని కథలు) 
* 4. ప్రభువిశ్వాసము (ఆంగ్ల రాజ్యారంభము నుండి నేటిదనుక మన దేశానికి గలుగు నుపకారము లిందు వర్ణితములు)

## మూలాలు

వర్గం:1871 జననాలు
వర్గం:1919 మరణాలు
వర్గం:తెలుగు రచయితలు
జనమంచి వేంకటరామయ్య

**జనమంచి వేంకటరామయ్య** (1872 - 1933) ప్రముఖ తెలుగు రచయిత.

## జీవిత విశేషాలు
అతను కాశ్యప గోత్రానికి చెందినవాడు. అతను 1872లో బ్రహ్మావధాని, మహాలక్ష్మీ దంపతులకు  రాజమహేంద్రవరము లో జన్మించాడు.  జీవితము ఛాందసప్రవృత్తిలో నడపించినను, భావములు జాతీయమార్గమున మెఱుగులు దేఱినవి. వేంకటరామయ్యగారు మాలతీమాధవము, ఉత్తరరామచరితము. రాజశేఖరుని విద్ధసాలభంజిక రసోత్తరముగా ననువదించిరి. విద్ధసాలభంజిక 1906 లో రచితమై చిలకమర్తి లక్ష్మీనరసింహము వెలువరించిన 'మనోరమ' పత్రికయందు బ్రకటింప బడినది. ఉత్తరరామచరిత్రాంధ్రీకృతి యసంపూర్ణము. మహాకవి రాజమహేంద్రవరము మునిసిపలుహైస్కూలు సహాయోపాధ్యాయుడై శిష్యబృందమునకు సాహిత్యభిక్ష నందించెను. 

ఈయనకి గోదావరీ నదీతీరము, అక్కడ అశ్వత్థ వృక్షము, ధ్యేయమైన మార్క్ండేయ శివలింగములు మిక్కిలి ప్రియతమములైనవి. ఈయన కృతుల్లో చాలా చోట్ల నవకుసుమాంజలి, అమృతకలశి వంటి రచనల్లో వీటి ప్రస్తావన కనబడుతుంది.జ్ఞానాకృతి అయిన శివస్వరూపమే ఈ కవీంద్రుని కావ్యవస్తువు.ఈయన రచించిన పెక్కుపద్యములు పాఠకుని హృదయమునుతాకి కాళిదాస భవభూతి ప్రణీతములైన పద్యములవలె చర్వణామృతములై ఉండును. మరికొన్ని శ్రీపుష్పదంత శంకరభగవత్పాద ప్రణీతములైన పద్యములవలె అను సంధాన యోగ్యములై పావనములై ఉండును.ఒకడు కవియగుటకు సాధనలను, తపశ్చింతనలను అన్నింటిని "అమృతకలశి" లో నిక్షేపించినారు.కావ్యజగత్తును అడుగిడుగోరువారు ఆచింతనలను తప్పక అనుసంధించి తీరవలెను.కవియగుమాట ఎట్లన్నను, సరియగు రసజ్ఞత యైన అలవడి తీరును.కావ్యజ్ఞ శిక్షయా ఆభ్యాసః అనినట్లు.అభ్యాసమే ప్రధానము అందురు వేంకటరామయ్యగారు.సంస్కృతమున రాజశేఖరుని కావ్యమీమాంస ఎట్టిదో తెలుగునకిది అట్టిది.ఇందులో ఈయన వ్యవహారిక భాషావాదము కావ్య నిర్మాణమునకు పనికిరాదని ఖండించి నవ్యసాహిత్యవాదుల పగకు పాత్రుడు కూడా అయినారు.ప్రకృతిదేవత యొక్క నిశ్చలసమాధియో, కనులు మూయని యోగనిద్రయో, అనదగు నిశీధ సమయమున నీలగగనాంగణమునందు మినుకు మినుకుమను తారకల నిమీలనోన్మీలనములే తాళగతులుగా హృదయతంత్రులు మీటుచూ హృదయగతుడగు ఒకానొక గాయకుడు పలికించుచున్నాడు.నీ హృదయమునకు అదివినగల నేర్పులున్నచో అది విస్పష్టముగా వినపడును. అది అప్పుడు పుట్టిన గర్భములో విపులజలధి గభీరఘోషలు వినపడును.అది విష్ణునాభీవిమలకమల మిళింద నివ్వసమువలె సర్వతో ముఖమైన నాదము.అది శ్రవణ హృదయ రసాయనము.ఎవ్వడు దానిని విని వినిపింపనేర్చునో అదికవనమగును, అతడు కవియగును అంటారు వేంకటరామయ్యగారు.

అతను 1933 జనవరి 19న  మరణించాడు.

## కృతులు
* 1. నవకుసుమాంజలి  : ఈ కూర్పు 23 ఖండ కావ్యముల సంపుటము
* 2. మాలతీ మాధవము 
* 3. విద్ధసాలభంజిక (అనువాదములు) 
* 4. సుప్రభాతము (ఖండకావ్యము) 
* 5. మేఘదూత. 
* 6. ఉత్తరరామచరితము. ఇత్యాదులు.
* 7 అమృతభాండం - ఖండకావ్యము. ఇందులో జాతీయ దృక్పథమునకు ప్రకటించిరి.
* 8 అమృతకలశి.

## మూలాలు

* 
## బహ్య లంకెలు

వర్గం:1872 జననాలు
వర్గం:1933 మరణాలు
వర్గం:తెలుగు రచయితలు
అహోబలపండితీయము

thumb|లక్ష్మీ నరసింహ స్వామి ఆలయం, బెజ్జంకి, తెలంగాణ - ప్రతీకాత్మక చిత్రం
**అహోబలపండితీయము, ** ఈ గ్రంథాన్ని రాసినకవి **గాలి ఓబళయ్య**.ఇతను గుంటూరు జిల్లా బాపట్ల తాలూకా సంతరాపూరు వాస్తవ్యుడును, ఆగ్రామ కరణములలోవడునై ఉండెను. చిన్నతనమున విద్యావాసన లేక హాలిక వృత్తి (పొలము దున్నువాడు) నందు నుండెను. నియోగి బ్రాహ్మణుడు. భరద్వాజ గోత్రుడు. 

తండ్రి నరసిం హయ్య, తల్లి లక్ష్మీదేవమ్మ. 

తన ఇంటిపేరు ప్రభంజనవంశ మని అహోబలపండితీయమున ఈతడు వ్రాసుకొనెను. 

తన తండ్రి మొదలగు కరణములు గ్రామముపై వసూలయిన సర్కారు సొమ్మును హరించి జమీందారుల ఒత్తిడికి పరారుకాగా రాజభటులు ఈతనిని పట్టుకుపోయి ప్రభువు ఆజ్ఞమేరకు కారాగృహమున పెట్టిరి. ఈతడు చదువరి కాకపోయినను పాటలు శ్రావ్యముగా పాడగలవాడైయుండెను. కారాగృహమున ఒకనాడు పాడుచుండగా ప్రభువు మొదలగువారు విని అతనిని పిలిపించి పుట్టుపూర్వోత్తరాలు తెలుసుకొనగా, తనను విడిపించినంచో తన మేనమామ అగు పోలూరి మాధవసోమయాజులు గారి యొద్దకు బోయెదననియు మనవి చేసి వేడికొనెను. మాధవసోమయాజులు గారు జగద్విదుతులు అగుటచే ప్రభువువిని సంతసించి అతనిని విడిపించెను. అంతనాతడు తన తల్లితో గూడ వినుకొండ తాలూకా గోకనకొండ (గోకర్ఞగిరి) గ్రామమునకు మేనమామ ఇంటికి చేరెను. మామగారింట స్త్రీలతో సహా అందరూ సహజ విద్వాంసులగుటచే వారందరు ఈతని తో పరిహాసమాడుటచే, రోషపడి ఇంటినుండి దేశాటనకేగుదనని మామ గారికి చెప్పగా వారు వలదని వారించి "నీకొక మంత్రము చెప్పెదను" దానిని జపించుకొను. అని నృసింహ మంత్రమునుపదేశించెను. అంతట అతడు  అచట గల ఒక కొండ గుహ యందు చేరి తపము సేయగా స్వామి యొక్క మనుజాకృతిని వచ్చి యేమో నాలుకపై రాసి ఇంటికి బోదమురమ్మని ఒకరాత్రికి ఆతనిని తీసుకువచ్చి, ఇంటివారు తలుపు తీయగా ఆతడు అదృశ్యమాయెను.  ఓబళయ్య నాటినుంచి కుశాగ్రబుద్ధి కలిగి మామగారి వద్ద విద్యనభ్యసించి పండితుడై నవద్వీపము మొదలగు చోట్ల మిక్కిలి విద్యాభ్యాసము చేసెను. మేనమామనే తనగురువని అహోబలపండితీయములో పేర్కొనెను. శ్రీరామ భక్తుడై ** "**అహోబలపండితీయము**" **, '** "**కవిశిరోభూషణము**" ** అనుపేర నన్నయ భట్టీయం నకు వ్యాఖ్యానం ** "అభినవ నన్నయసూరి" ** అని బిరిదుగాంచెను. పిదప **' "**కాళిందీపరిణయము**" ** అను ఆర అశ్వాసముల పద్యకావ్యమును వ్రాసెను. 

ఇది ఆంధ్రసాహిత్యపరిషత్ పత్రికయందు ప్రకటింపబడింది. 

కాని గ్రంథ అన్యగతహస్తమై గ్రంథపాతమేరపడి మొదటి భాగము పెల్లగింపబడి మగుటం చేసి పీఠిక వృత్తాంతములు తెలియకున్నవి. **' "**కాళిందీపరిణయము**" ** మొకటి పద్యకావ్యము 1895 సం. శ్రీ రా.బ.పనప్పాకం అనంతాచార్యులు గారి వలన వైజయంతీ పత్రిక యందు ప్రచురితమయినది.

ఈ కవి తరువాత రాజాశ్రయమున మైదవోలు, నారాయణపురం అను అగ్రహారములు సంపాదించినట్లు తెలియుచున్నది. ఇందు నారాయణపురము వినుకొండ తాలూకా గోకనకొండ సమీపమున గుండ్లకమ్మ ఒడ్డుననుండి ఏటి పోటునకు కొట్టుకుపోయినట్లు చెప్పెదరు. ఈరెండు గ్రామముల గూర్చి ఈ కవి తన కావ్యములలో ఉదహరించెను. ఈతడు గోకనకొండ కొండగుహయందు తాను తపస్సు చేసిన చోట నృసింహాలయము కట్టించి ప్రతిష్ఠించెను. 

ఇది ఇప్పటికి ఉంది.

## కాలం
ఈ కవి కాలమును నిర్ణయించుటకు సరైన ఆధారములు లభించలేదు. కాని ఈతని కుమారుడు రామభద్రప్పశాస్త్రులు శా.శ 1670 శుక్లనామ సం. శ్రావణ శు. 15లున శ్రీ రాజా మల్రాజు రామారాయుణుడు గారి వలన వినుకొండ తాలూక ముమ్మడివరము అగ్రహారమును పొందెను. ఇందును బట్టి అహోబిల పండితుడు రమారమి 300 క్రిందటి వాడయి ఉండవచ్చును. ఈ కవి వంశస్థులు ఇప్పటికిని ముమ్మడివరము అగ్రహారమందునారు. ఈ వంశమువారు ముమ్మడివరము, నర్సరావుపేట తాలూక కొణిదెనమజరా మర్లాయపాలెము సంతరావూరు గ్రామమందుకలరు.

## వంశవృక్షం

అహోబలపండితుడు-రామభద్రప్పశాస్త్రి-రామచంద్రశాస్త్రి-నరసింహశాస్త్రి-చినపిచ్చయ్యశాస్త్రి -సుబ్రహ్మణ్యం -సాంబయ్య.

వర్గం:తెలుగు సాహిత్యం
రిఫ్రిజిరేటర్

**రిఫ్రిజిరేటర్ ** (వ్యావహారికంగా **ఫ్రిజ్**) అనేది విద్యుత్ సహాయంతో పనిచేసే శీతలీకరణ యంత్రము, ఒక సాధారణ గృహ పరికరం.

## పనితీరు

రిఫ్రిజిరేటర్  ఒక నియమిత, కాలపరిధిలో శబ్దం చేస్తుంటుంది. దీనికి కారణం ఫ్రిజ్‌కు అమర్చిన కంప్రెసర్ తరచూ స్విచాన్, స్విచాఫ్ కావడమే. ఫ్రిజ్‌లో ఉష్ణోగ్రతను కొలిచి నియంత్రించే థర్మోస్టార్ట్ అనే మరో భాగంతో కంప్రెసర్ అనుసంధానమై ఉంటుంది. ఫ్రిజ్ లోపలి భాగం సున్నా డిగ్రీల సెల్సియస్‌కు చేరుకోగానే ఇక చల్లబడాల్సిన అవసరం ఉండదు. కాబట్టి వెంటనే థర్మోస్టార్ట్ కంప్రెసర్‌కు ఎలక్ట్రిక్ పవర్ అందకుండా ఒక సంకేతం పంపుతుంది. దాంతో కంప్రెసర్, రిఫ్రిజిరేటర్ లోపలి భాగాన్ని చల్లబరిచే సామర్థ్యాన్ని కోల్పోతుంది. ఇదంతా విద్యుచ్ఛక్తి వృథా కాకుండా చేసిన ఏర్పాటన్నమాట. తర్వాత ఫ్రిజ్‌లోని ఉష్ణోగ్రత సున్నా డిగ్రీల నుంచి నెమ్మదిగా పెరుగుతుంది. ఒక నియమిత స్థితికి రాగానే థర్మోస్టార్ట్ మళ్లీ సంకేతం పంపడంతో విద్యుత్ వలయం పూర్తయ్యి కంప్రెసర్ ఆన్ అవుతుంది. కంప్రెసర్ ఒక యాంత్రిక వ్యవస్థ (mechanical sysytem) కాబట్టి అది ఆన్ అయినపుడల్లా శబ్దం వస్తుంది.

## రిఫ్రిజిరేటర్ రకాలు
భారతీయ మార్కెట్లో వివిధ రకాల రిఫ్రిజిరేటర్లు ఉన్నాయి. మేము వాటి గురించి క్రింద వివరిస్తున్నాము.

* సింగిల్ డోర్ రిఫ్రిజిరేటర్
* డబుల్ డోర్ రిఫ్రిజిరేటర్
* సైడ్ బై సైడ్ రిఫ్రిజిరేటర్
* ట్రిపుల్ డోర్ రిఫ్రిజిరేటర్

### సింగిల్ డోర్ రిఫ్రిజిరేటర్
సింగిల్ రిఫ్రిజిరేటర్లు 150 నుండి 300 లీటర్ల సామర్థ్యంతో వస్తాయి.  ఇవి బాచిలర్స్, చిన్న కుటుంబాల అవసరాలకు సరైనవి.

### డబుల్ డోర్ రిఫ్రిజిరేటర్
డబుల్ డోర్ రిఫ్రిజిరేటర్లు 230 - 700 లీటర్ సామర్థ్యంతో వస్తాయి. కాబట్టి, అవి  4 - 5  కుటుంబ సభ్యుల అవసరాలకు సరైనవి.

### సైడ్ బై సైడ్ రిఫ్రిజిరేటర్
సైడ్ బై సైడ్  రిఫ్రిజిరేటర్లు 500 - 900 లీటర్ సామర్థ్యంతో వస్తాయి. ఇవి  పెద్ద కుటుంబాల అవసరాలకు సరిపోతాయి.

## బయటి లంకెలు

* ఫ్రిజ్‌లో నిల్వ చేయకూడని ఆ ఐదు కూరగాయలు ఏంటి?
* రిఫ్రిజిరేటర్, ఫ్రీజర్ చరిత్ర 
* [' రిఫ్రిజిరేటర్ ' ఎలా పనిచేస్తుంది? [m:en:HowStuffWorks|HowStuffWorks] లో ఒక వ్యాసము]
* రిఫ్రిజిరేటర్లు, కెనడా సైన్స్ అండ్ టెక్నాలజీ మ్యూజియం
*  ఆధునిక ఫ్రిజ్ లు ఎలా తయారు చేయబడ్డాయి?  (వీడియో)
వర్గం:యంత్రాలు
వర్గం:గృహోపకరణాలు
వర్గం:అమెరికన్ ఆవిష్కరణలు
పౌరశాస్త్రం

పౌరుల, వారి హక్కులు, బాధ్యతల అధ్యయనానికి సంబంధించిన సమగ్ర అధ్యయన శాస్త్రమే **పౌరశాస్త్రం**. ఇది రాజకీయ శాస్త్రంలో ఒక భాగం. ఆంగ్లంలో సివిక్స్  (Civics)గా పిలువబడే ఈ పదం లాటిన్ పదమైన సివికస్ నుండి ఉద్భవించింది. "పౌరునికి  సంబంధించింది" అని దీని అర్ధం.  
ప్రపంచ వ్యాప్తంగా పౌర శాస్త్రానికి మంచి గుర్తింపు ఉంది. ప్రాచీన రోమన్ కాలంలో ఈ పదం సివిక్ క్రౌన్ ( లాటిన్ : కరోనా సివికా ) ను కూడా సూచిస్తుంది , ఇది తోటి పౌరుల ప్రాణాలను కాపాడిన రోమన్లకు ఇచ్చే ఓక్ ఆకుల దండ.  పౌర శాస్త్ర అధ్యయనాలను ప్రాచీన చైనాలో  కన్ఫ్యూషియస్ సిద్దాంతాలతోనూ, పురాతన గ్రీస్‌లో ప్లేటో ప్రతిపాదించిన సిద్ధాంతాల నుండి గుర్తించవచ్చు. 
## నిర్వచనం

మెరియం-వెబ్‌స్టర్ నిఘంటువు పౌర శాస్త్రాన్ని "పౌరుల హక్కులు మరియు విధులను అధ్యయనం చేసే జ్ఞాన శాఖ అనీ, ప్రభుత్వం ఎలా పనిచేస్తుందో విశ్లేషణ" అని నిర్వచిస్తుంది. Dictionary.com పౌర శాస్త్రాన్ని "పౌరుల హక్కులు, డిమాండ్ల శాస్త్రం" అని నిర్వచిస్తుంది.

## మూలాలు

వర్గం:పౌరశాస్త్రం
వర్గం:రాజకీయాలు
పియరీ క్యూరీ

**పియరీ క్యూరీ ** ఒక ఫ్రెంచ్ శాస్త్రవేత్త. ఇతని భార్య మేరీ క్యూరీ కూడా విఖ్యాత శాస్త్రవేత్త. ఈ దంపతులు వేరువేరుగా నోబెల్ బహుమతి కూడా అందుకున్నారు.
## బయటి లంకెలు

*NOBELPRIZE.ORG: History of Pierre and Marie 
*Pierre Curie's Nobel prize 
*Official Nobel biography 
*Biography American Institute of Physics 
*Annotated bibliography for Pierre Curie from the Alsos Digital Library for Nuclear Issues
*Curie's publication in French Academy of Sciences papers
*Some places and memories related to Pierre Curie
*

వర్గం:ప్రపంచ ప్రఖ్యాత శాస్త్రవేత్తలు
వర్గం:ప్రపంచ ప్రసిద్ధులు
వర్గం:శాస్త్రవేత్తలు
వర్గం:1859 జననాలు
వర్గం:1906 మరణాలు
వర్గం:భౌతిక శాస్త్రంలో నోబెల్ బహుమతి గ్రహీతలు
వర్గం:భౌతిక శాస్త్రవేత్తలు
వర్గం:నోబెల్ బహుమతి గ్రహీతలు
పలుగుంటిపల్లి

**పలుగుంటిపల్లి**, మార్కాపురం జిల్లా రాచర్ల మండలానికి చెందిన రెవెన్యూయేతర గ్రామం. 

## గ్రామ చరిత్ర
పూర్వ కాలంలో భగవంతుడు అయిన ఆంజనేయ స్వామి వారు ఆకాశ మార్గాన ఈ గ్రామం పై నుంచి ప్రయాణిస్తూ ఉన్న సమయంలో ఆయన చేతి లోని పాల కుండ పొరపాటున క్రింద పడి పగిలి పోయి దానిలో ఉన్న పాలు ఒక పెద్ద తెల్లని రాయిగా మారాయి . ఆ తెల్లని రాయి నే పలుగు గుండు అని పిలిచారు అప్పటి నుండి ఈ ఊరు పేరు పలుగుంటి పల్లి అని పిలవడం మొదలుపెట్టారు. ఇప్పటికీ ఇది ఊరికి ఉత్తరం దిశలో ఉంది

## విద్యా సౌకర్యాలు
మండల పరిషత్తు ప్రాథమిక పాఠశాల:- ఈ పాఠశాల పూర్వ విద్యార్థులు, గ్రామస్థులు, ఈ పాఠశాల అభివృద్ధికి ఆర్థిక సహకారం అందించడంతో, ఈ పాఠశాల ఇతర పాఠశాలలకు ఆదర్శంగా నిలుచుచున్నది. విద్యార్థుల యొక్క క్రీడా స్ఫూర్తి అభినందించ తగినది

## దర్శనీయ ప్రదేశాలు/దేవాలయాలు
#శ్రీ పట్టాభిరామస్వామివారి ఆలయం:- ఈ ఆలయ పంచమ వార్షికోత్సవ మహోత్సవాలు ప్రతి సంవత్సరం వైశాఖ శుద్ధ పౌర్ణమి నాడు ప్రారంభించెదరు. మరుసటి రోజు ఉదయం స్వామివారి కళ్యాణం ఘనంగా నిర్వహించెదరు. అనంతరం శాంతిహోమం నిర్వహించెదరు. సాయంత్రం స్వామివారికి గ్రామోత్సవం నిర్వహించెదరు.
#శ్రీ పోలేరమ్మ అమ్మవారి ఆలయం.
#ఈ గ్రామంలో 27 అడుగుల హనుమన్ విగ్రహం వద్ద ప్రతిష్ఠించు విగ్రహాలకు, 2015, నవంబరు-24వ తేదీనాడు గ్రామోత్సవం నిర్వహించారు. 
#ఈ గ్రామంలో సుమారు 20 లక్షల ఖర్చు చేసి ప్రతిష్ఠాత్మకంగా పీర్ల చావిడి నిర్మించారు
#ఈ గ్రామంలో ముుఖ్యమైన పండుగ మొహరం (పీర్ల పండుగ)
# గ్రామంలో ఉత్తరం వైపు చారిత్రక ఆధారం అయిన తెల్లని పలుగు రాయి ఉన్నది దీని ఎత్తు సుమారు 20 అడుగులు 
#ఈ గ్రామంలో రాబోవు 2 సంవత్సరాలలో శివుని గుడి నిర్మించ తలపెట్టారు

## ప్రధాన పంటలు
వరి, మిరప, పత్తి, మల్బరీ సాగు, కూరగాయలు

## ప్రధాన వృత్తులు
వ్యవసాయం. ఆర్మీ, పారా మిలటరీ, సాఫ్టువేర్

## మూలాలు

## వెలుపలి లింకులు
2014 భారత సార్వత్రిక ఎన్నికలు

**2014 భారత సార్వత్రిక ఎన్నికలు** భారతదేశంలో 16 వ లోక్‌సభ కొరకు జరిగాయి. లోక్‌సభలో మొత్తం 543 స్థానాలకు ఎన్నికలు జరిగాయి. ఈ ఎన్నికలు తొమ్మిది దశలలో 2014 ఏప్రిల్ 7 నుండి 2014 మే 12 వరకు జరిగాయి. ఈ ఎన్నికలు భారతదేశ చరిత్రలో అతి పెద్ద ఎన్నికల ప్రక్రియగా నిలిచింది. భారత ఎన్నికల కమిషన్ ప్రకారం 81.45 కోట్ల మంది ప్రజలకు ఓటుహక్కు ఉంది. 2009 భారత సార్వత్రిక ఎన్నికల కంటే ఈ సంఖ్య 10 కోట్లు ఎక్కువ. వోటర్ల సంఖ్యలో ఇది ప్రపంచంలో కెల్లా అతి పెద్దది. 2,31 కోట్లు లేదా 2.7 శాతం ఓటర్లు 18-19 సంవత్సరాల మధ్య వయస్కులు. 543 లోక్‌సభ సీట్లకు 8,251 అభ్యర్థులు పోటీ చేశారు. ఏడు దశలలో జరిగిన పోలింగు 66.38%గా నమోదై భారత సార్వత్రిక ఎన్నికల చరిత్రలో అత్యధిక పోలింగ్ శాతంగా చరిత్ర సృష్టించింది.

ఈ ఎన్నికల ఫలితాలు 2014 మే 16 న, అనగా 15 వ లోక్‌సభ 2014 మే 31 ముగియడానికి 15 రోజుల ముందుగా ప్రకటించారు. ఈ ఎన్నికల లెక్కింపు దేశవ్యాప్తంగా 989 కౌంటిగ్ సెంటర్లలో జరిగింది. నేషనల్ డెమోక్రటిక్ అలయన్స్కు నాయకత్వం వహిస్తున్న భారతీయ జనతా పార్టీ 336 స్థానాలలో గెలుపొంది విజయాన్ని సాధించింది. అందులో భా.జ.పాకు స్వంతంగా 282 సీట్లు వచ్చాయి. ఈ సంఖ్య 1984 భారత సార్వత్రిక ఎన్నికలలో రాజీవ్ గాంధీ సాధించిన సీట్ల సంఖ్య తర్వాత ఒకే పార్టీ సాధించిన అతి పెద్ద సంఖ్య. భా.జ.పాకు ఏ యితర పార్టీల మద్దతు లేకపోయినప్పటికి స్వంతంగా ప్రభుత్వం ఏర్పాటు చేసుకోగలిగిన సంఖ్యగా సీట్లు లభించాయి. భారత జాతీయ కాంగ్రెస్ నాయకత్వం వహిస్తున్న యునైటెడ్ ప్రొగ్రెసివ్ అలయన్స్కు 59 సీట్లు మాత్రమే లభించాయి. అందులో కాంగ్రెస్ కు స్వంతంగా 44 సీట్లు మాత్రమే వచ్చాయి. భారతీయ జనతా పార్టీ నాయకుడు నరేంద్ర మోడీ 1984 తర్వాత భారతదేశంలో అత్యధిక మెజారిటీతో ప్రభుత్వాన్ని యేర్పరనున్నారు. ఈ ఎన్నికలలో యు.పి.ఎ ప్రభుత్వం స్వతంత్ర భారతదేశంలో పరిపాలించే ప్రభుత్వానికి వచ్చిన అతి హీనమైన ఓటమిగా చరిత్రలో నిలిచింది.

## పోటీ చేసిన అభ్యర్థులు- కూటములు

### నేషనల్ డెమోక్రటిక్ అలయన్స్
నేషనల్ డెమోక్రటిక్ అలయన్స్ (ఎన్.డి.ఎ) లో వివిధ పార్టీలు పోటీ చేసిన సీట్ల వివరాలను ఈ కుడివైపుగల పట్టికలో చూడవచ్చు:

ఎన్.డి. పక్షాలు ఈ ఎన్నికలలో 343 సీట్లు సాధించాయి. ఈ సంఖ్య భారతదేశంలో ప్రభుత్వం యేర్పాటు చేయడానికి దోహదపడింది.

## ఫలితాలు
ప్రధాన వ్యాసం: 2014 భారత సార్వత్రిక ఎన్నికల ఫలితాలు

## గెలుపొందిన సభ్యుల జాబితా

## పోటీ చేసిన సీట్లు

## ఇతర లింకులు

వర్గం:భారతదేశం
వర్గం:భారత సార్వత్రిక ఎన్నికలు
వర్గం:2014 ఎన్నికలు
పేరాయపాలెం

**పేరాయపాలెం** ప్రకాశం జిల్లా అద్దంకి మండలానికి చెందిన రెవెన్యూయేతర గ్రామం.

## గ్రామ పంచాయితీ
2013 జూలైలో ఈ గ్రామ పంచాయతీకి నిర్వహించిన ఎన్నికకలో శ్రీ యానం రామాంజనేయులు, సర్పంచిగా ఎన్నికైనారు. ( ఈనాడు ప్రకాశం/అద్దంకి; 2015, సెప్టెంబరు-10; 2వపేజీ.)

## వ్యవసాయం, సాగునీటి సౌకర్యం
ఈ గ్రామంలో 2008లో రు. 1.3 కోట్ల నాబార్డ్ నిధులతో **శ్రీ లక్ష్మీనరసింహ ఎత్తిపోతల పథకం** ఏర్పాటయినది. పేరాయపాలెం గ్రామానికి ఆనుకొని, నిత్యం నిండుకుండలా ప్రవహించే దోర్నపు వాగుపై ఈ పథకాన్ని ఏర్పాటు చేసారు. దీని ద్వారా 500 ఎకరాలకు సాగు నీరు అందించాలని లక్ష్యం. ఈ పథకం పూర్తి స్థాయిలో వినియోగంలోకి వస్తే, పేరాయపాలెంతో పాటు ధేనువకొండ గ్రామాల భూములు గూడా సస్యశ్యామలం అవుతాయి. దోర్నపు వాగు అంచున, పంపు హౌస్ నిర్మించి 70 హెచ్.పి. సామర్ధ్యంగల 3 విద్యుత్తు పంపు సెట్లను అమర్చారు. ఈ పథకం నుండి ఒక కిలోమీటరు దూరం పొడవున ప్రధాన కాలువ నిర్మించారు. దీనికి అనుసంధానంగా, వ్యవసాయ భూములకు సాగునీరు సరఫరా చేసెటందుకు అవసరమైన చిన్నకాలువలు ఏర్పాటు చేసారు. ఇది రెండేళ్ళపాటు రైతులకు అడపాదడపా ఉపయోగపడింది. తరువాత ఈ పథకం మూలన పడినది.

## దర్శనీయ ప్రదేశాలు/దేవాలయాలు
### శ్రీ లక్ష్మీ నరసింహస్వామివారి ఆలయం
పేరాయపాలెం గ్రామంలో కొండపై వేంచేసియున్న ఈ ఆలయంలో, ప్రతి సంవత్సరం వైశాఖ పౌర్ణమికి స్వామివారి కళ్యాణం వైభవంగా నిర్వహించెదరు. [2]
## మూలాలు

## వెలుపలి లింకులు
చెన్నాయగారిపల్లె

**చెన్నాయగారిపల్లె**  వైఎస్‌ఆర్ కడప జిల్లా, నందలూరు మండలానికి చెందిన రెవెన్యూయేతర గ్రామం.

## గ్రామ ప్రముఖులు
* 2014,మే-7న, ఆంధ్రప్రదేశ్ రాష్ట్ర శాసనసభకు జరిగిన ఎన్నికలలో, రాజంపేట నియోజకవర్గం నుండి తెలుగుదేశం శాసనసబ్యులుగా ఎన్నికైన మేడా మల్లిఖార్జునరెడ్డి స్వగ్రామం ఇది. వీరు 1963,జనవరి-26న జన్మించినారు. బి.ఎస్.సి.చదివిన వీరు ప్రస్తుతం ఎం.ఆర్.కె.ఆర్.కన్స్ట్రక్షన్స్ అను సంస్థకు మేనేజింగ్ డిరెక్టరుగా ఉన్నారు. వీరి తల్లిదండ్రులు, లక్షీనరసమ్మ & రామకృష్ణారెడ్డి. [1] & [2]

## మూలాలు
ప్రతిపక్ష నాయకుడు

**ప్రతిపక్ష నాయకుడు** అనగా లోక్‌సభ, శాసనసభ, రాజ్యసభలలో అధికార పార్టీకి పోటీగా ఏర్పడిన ఒక పెద్ద పార్టీకి రాజకీయ నాయకుడుగా ఉన్న వ్యక్తి. ఇతను అధికారంలో ఉన్న ప్రభుత్వ యంత్రాంగ లోపాలను గట్టిగా ప్రశ్నిస్తాడు.ప్రతిపక్షనేత తరచుగా ప్రత్యామ్నాయ ప్రధానమంత్రి లేదా ముఖ్యమంత్రి అంతటి హోదాకలిగిన వ్యక్తిగా చూడబడతాడు. అతను షాడో క్యాబినెట్ లేదా ప్రతిపక్ష పార్ఝీగా పిలవబడే ఒక ప్రత్యామ్నాయ బెంచ్‌కి ప్రధాన నాయకుడు. ప్రశ్నల సమయంలో ప్రతిపక్షపార్టీ తరపున ప్రధానమంత్రిని లేదా ముఖ్యమంత్రిని లేదా మంత్రులను ప్రశ్నించడం ప్రతిపక్ష నాయకుని ప్రధాన కర్తవ్యం.

ప్రతిపక్ష నాయకుడు సభలో ముఖ్యమైన కార్యకర్త.అతని ప్రాముఖ్యతను గుర్తించి మంత్రి హోదా ఇవ్వబడుతుంది. అతిపెద్ద గుర్తింపు పొందిన ప్రతిపక్ష పార్టీ నాయకుడు సాధారణంగా ప్రతిపక్ష నాయకుడిగా గుర్తించబడతారు.అతను ప్రజా ప్రాముఖ్యత గల విషయాలను లేవనెత్తుతాడు. వాటిపై వివరణాత్మక చర్చలు జరపాలని రాజ్యాంగ సభలో వత్తిడి చేస్తాడు. సభా వ్యవహారాలను నిర్వహించడంలో స్పీకర్‌కు సహకారం అందిస్తాడు. అతనుకు ముందు వరుసలో సీటు, శాసనసభ ప్రాంగణంలో ఒక గది, సెక్రటరీ, ఇతర సౌకర్యాలు ఉంటాయి. ప్రతిపక్ష నాయకుడుకు ఆచార సందర్భాలలో కొన్ని అధికారాలు ఉంటాయి. అంటే స్పీకరుగా ఎన్నుకోబడినవారిని వేదిక దగ్గరకు తీసుకెళ్లడం, గవర్నరు ప్రసంగించే సమయంలో సభలకు ముందు వరుసలో సీటు కేటాయింపు ఇలాంటివి ఉంటాయి.

పార్లమెంటులో ప్రతిపక్ష నాయకుడును పార్లమెంటు చట్టం 1977 ప్రకారం ప్రతిపక్ష నాయకుడు జీతం, భత్యాలు 'ప్రతిపక్ష నాయకుడు' అనే పదాన్ని రాజ్యసభ సభ్యుడు లేదా లోక్‌సభ సభ్యునిగా నిర్వచిస్తుంది. అతను గొప్ప సంఖ్యాబలం ఉన్న ప్రతిపక్ష పార్టీ నాయకుడును రాజ్యసభ ఛైర్మన్ లేదా లోక్‌సభ స్పీకర్ చేత గుర్తింపు ఉంటుంది.. ప్రభుత్వ పరిపాలనా విధానాలపై చర్చలకు, బడ్జెటుపై అవసరమైన సమాచారం అందించబడతాయి. అధికారపార్టీపై అవిశ్వాసం తీర్మానం ప్రవేశపెట్టుటకుకొత్త చట్టాన్ని పరిశీలించడానికి కమిటీ ప్రక్రియలో భాగంగా మరింత అవకాశం, ప్రతిపక్షాలు మీడియాను చేరుకోవడానికి ఉపయోగిస్తాయి.
## ఇవి కూడా చూడండి

* నాయకత్వం
* రాజకీయ నాయకుడు
* ప్రభుత్వం
* రాష్ట్రం
* శాసనసభ
* రాజకీయ పార్ఠీ

## మూలాలు

## వెలుపలి లంకెలు

వర్గం:రాజకీయాలు
వర్గం:ప్రతిపక్ష నాయకులు
వర్గం:రాజకీయ శీర్షికలు
షిల్లాంగ్

**షిల్లాంగ్ ** ఈశాన్యభారతదేశంలోని మేఘాలయ రాష్ట్ర రాజధాని నగరం, అదే పేరుగల జిల్లా కేంద్రం. ఇది ఒక పర్వతప్రాంత పట్టణం. తక్కువ ఎత్తులో ఉన్న కొండల వరుసపై విస్తరించి ఉన్న ఈ పట్టణాన్ని చూస్తే యూరోపియన్లు స్థిరపడిన స్కాట్లాండ్ ప్రాంతం గుర్తుకు వస్తుంది కాబట్టి ఈ ప్రదేశాన్ని *స్కాట్లాండ్ ఆఫ్ ది ఈస్ట్* అని అనడం కద్దు.

## మూలాలు


## బయటి లంకెలు

*
*ఈస్టర్న్ పనోరమా - ఈశాన్య భారత మొదటి అత్యంత పురాతన వార్తాపత్రిక
*మేఘాలయ రాష్ట్ర ప్రభుత్వ పోర్టల్
*షిల్లాంగ్.కామ్
*షిల్లాంగ్ ఆన్‌లైన్
*ది షిల్లాంగ్ టైమ్స్ - ఈశాన్య భారత రెండవ అత్యంత పురాతన వార్తాపత్రిక
*ఖాసీ ఆన్‌లైన్ వార్తలు 

వర్గం:మేఘాలయ
వర్గం:మేఘాలయ నగరాలు, పట్టణాలు
వర్గం:భారతదేశం లోని రాజధాని నగరాలు
ఇంఫాల్

**ఇంఫాల్ ** మణిపూర్ రాష్ట్ర రాజధాని.
## ఇంఫాల్ నగర విహంగ వీక్షణము

### కంగ్ల - చిత్రమాలిక

File:Kangla Fort Complex, Imphal (135).jpeg|Bamboo huts in Kangla Fort complex
File:Kangla Fort Complex, Imphal (209).jpeg|Entrance to complex
File:Kangla 3.jpg|Kangla Fort Complex
File:Kangla Fort Complex, Imphal (18).jpeg|Ruins of Kangla Fort
File:Kangla Fort Complex, Imphal (216).jpeg|Kangla Museum houses
File:Kangla Fort Complex, Imphal (221).jpeg|Manung Thangapat Pond
File:Kangla Fort Complex, Imphal (75).jpeg|శ్రీ గోవిందజీ ఆలయం
File:Kangla Fort Complex, Imphal (36).jpeg|Chingkhei Pukhri Pond
File:Kangla Fort Complex, Imphal (10).jpeg|Sangai Yumpham

## మూలాలు

## బయటి లంకెలు
* ఇంఫాల్ వెస్ట్
* ఇంఫాల్ ఈస్ట్ 

వర్గం:భారతదేశం లోని రాజధాని నగరాలు
వర్గం:మణిపూర్
వర్గం:మణిపూర్ నగరాలు, పట్టణాలు
అడగల్

**అడగల్ ** కర్ణాటక రాష్ట్రం లోని బాగల్‌కోట్ జిల్లా, బాదామి తాలూకాకు చెందిన గ్రామం.
## మూలాలు


వర్గం:బాగల్‌కోట్ జిల్లా గ్రామాలు
వర్గం:బాగల్‌కోట్ జిల్లా
వర్గం:కర్ణాటక గ్రామాలు
అచనుర్

**అచనుర్ ** కర్ణాటక రాష్ట్రం బాగల్‌కోటె జిల్లా లోని ఒక గ్రామం.
## మూలాలు


వర్గం:బాగల్‌కోట్ జిల్లా గ్రామాలు
ఓపెన్ సోర్సు సాఫ్ట్​వేర్

**ఓపెన్ సోర్సు సాఫ్ట్వేరు** అనేది కాపీహక్కుల గల వ్యక్తి తను రూపొందించిన సాఫ్టువేరు యొక్క కోడును చదువుటకు, మార్చుటకు, ఏ అవసరాలకైనా, ఎవరితోనైనా పంచుకునే అవకాశాన్ని కల్పించే లైసెన్సుతో కూడిన కంప్యూటరు సాఫ్ట్వేరు. ఓపెన్ సోర్సు సాఫ్ట్వేర్ సాధారణంగా బహిరంగంగా, పరస్పర సహకారంతో అభివృద్ధి చేయబడుతుంది. ఓపెన్ సోర్సు సాఫ్ట్వేరునకు ప్రసిద్ధిగాంచిన ఒక ఉదాహరణ లినక్స్. 
మైక్రోసాఫ్ట్ విండోసు నిర్వాహక వ్యవస్థ లేదా మ్యాక్ / మెకింటొష్ నిర్వాహక వ్యవస్థల వలె కాకుండా లినక్స్ సోర్సు కోడు ప్రజలకు బాహాటంగా లభించడమే కాక ఉచితంగా లభిస్తుంది. 
ఆసక్తి ఉన్నవారు ఎవరైనా దీనిని ఉచితంగా దింపుకోవచ్చు, మార్పులు చేర్పులు చేయవచ్చు, తిరిగి పంచిపెట్టవచ్చు.https://web.archive.org/web/20171008064650/http://asha24.com/devops-certification-training
## ఓపెన్ సోర్సు సాఫ్ట్వేరుగా ఉన్న నిర్వాహక వ్యవస్థలు
*ఆండ్రాయిడ్
* డెబియన్
*క్రోమ్ ఓయస్
*సెంటాస్
*ఫెడోరా
*లినక్స్ మింట్
* ఉబుంటు
*ఓపెన్ స్యూజ్
*దేవోప్స్ (DevOps)
## ఓపెన్ సోర్సు సాఫ్ట్వేరు లో ఏ ఆపరేటింగు సిస్టము సులభంగా ఉంటుంది
thumbnail|కుడి|ఉబుంటు
* ఉబుంటు (Ubuntu)
సులువుగా వాడటం కోసం నిర్వహణ విధులకొరకు సుడో ఆదేశంతో సాధారణ వాడుకరి చేయకలిగే వీలుంది. స్థాపన మాధ్యమం నుండి హార్డుడిస్క్ లో స్థాపించవచ్చు. కంప్యూటర్ ని తిరిగి ప్రారంభించనవసరంలేదు. అశక్తులైనవారికి సౌకర్యాలు, అంతర్జాతీయంగా వాడటం దీనిలో ప్రాముఖ్యతకలిగివున్నది. యు టి ఎఫ్-8 అక్షరపు ఎన్కోడింగు 5.04 విడుదలతో అప్రమేయంగా వాడబడుతున్నది. దీనివలన అన్ని భాషల వారు వాడటం కుదురుతుంది. దీనితోపాటు కార్యాలయ పనుల కొరకు అనువర్తనం లిబ్రెఆఫీస్, అంతర్జాల విహరిణి ఫైర్‌ఫాక్స్, త్వరిత వార్తావాహినిపిడ్జిన్, చిత్రాలను మార్పుచేయు అనువర్తనముగింప్, రకరకాలైన ఆటలు సుడోకు, చదరంగం సాఫ్ట్వేర్ దొరకుతాయి. అవసరంలేని నెట్ వర్క్ పోర్టులు మూసి వుంటాయు కాబట్టి, కంప్యూటర్ ని రక్షణ పెరుగుతుంది. 11.04 విడుదలలో తెలుగు, కన్నడ భాషలతో సహా 10 భారతదేశ భాషలలో బూట్ నుండే తోడ్పాటు వుండటంతో, ఇంగ్లీషు అంతగా రాని వారు కూడా సులభంగా కంప్యూటర్ వాడవచ్చు.

## దేవోప్స్
దేవోప్స్ (" అభివృద్ధి ", " ఆపరేషన్స్ " యొక్క ఒక క్లిప్పెడ్ సమ్మేళనం ) సాఫ్ట్వేర్ ఇంజనీరింగ్ అభ్యాసం అనేది ఏకీకృత సాఫ్ట్వేర్ డెవలప్మెంట్ (డెవ్), సాఫ్ట్వేర్ ఆపరేషన్ (ఆప్స్) లక్ష్యంగా ఉంది. దేవోప్స్ ఉద్యమం యొక్క ప్రధాన లక్షణం ఏకీకరణ, పరీక్షలు, విస్తరణ, అవస్థాపన నిర్వహణకు సంబంధించిన సాఫ్ట్వేర్ నిర్మాణం యొక్క అన్ని దశల్లో స్వయంచాలకంగా, పర్యవేక్షణను సమర్ధించడం.

## ఓపెన్ సోర్సు సాఫ్ట్వేరు పైన ఉన్న ఇంగ్లీషు పత్రిక
http://techvelocitypartners.com/risk-management-consulting-services http://www.opensourceforu.com

## మూలాలు

వర్గం:కంప్యూటర్ సంబంధిత వ్యాసాలు
వర్గం:ఉచిత ఆపరేటింగు సిస్టములు
వర్గం:కంప్యూటరు నిర్వాహక వ్యవస్థలు
వర్గం:లినక్స్
మొక్కుబడి

thumb|జోగిని దేవాలయంలో అమ్మవారికి మొక్కు తీర్చుకుంటున్న భక్తులు
**మొక్కుబడి** లేదా మ్రొక్కుబడి అనగా .......
దేవున్ని భక్తులు ఫలాన కోరిక తీర్చమని మ్రొక్కి ఆ కోరిక తీరితే పలానిది సమర్పిస్తానని దేవునికి మ్రొక్కు కొనడము. ఉదాహరణకు.................... దేవుడా నాకు సంతానం కలిగితే నీకు నిలువుదోపిడి సమర్పిస్తాను అని గానీ / లేదా ఇంత మొత్తం సమర్పిస్తానని గాని మ్రొక్కి తదదుగుణంగా తమ కోరిక నెరవేరిన తర్వాత వారు వాగ్దానము చేసిన మ్రొక్కులు తోర్చడం అని అర్థం. ఆవిధంగా కొంత మంది భక్తులు నిలువుదోపిడి ఇస్తామని కొంత మంది ఈ మద్య కాలంలో తాము పోగు చేసిన ధనాన్ని సమర్పిస్తామని ఇలా.... మ్రొక్కుకుంటారు. వారు తమకోరిక నెరవేరిన తర్వాత తాము వగ్ధానము చేసిన ప్రకారము తమ మ్రొక్కులను తీర్చు కుంటారు. ఇది నిజార్థము. 
కానీ నిజ జీవితంలో ప్రజలలో మ్రొక్కుబడి అనే దానికి వేరే అర్థమున్నది. అనేక సాంఘిక సంప్రదాయాలు కచ్చితంగా అమలు పర్చాలంటే.............. కష్టసాద్యమైన ఈ రోజుల్లో ............ తూతూ మంత్రంగా ఆయా సంప్రదాయాలను అయిందనిపించి దాట వేస్తుంటారు...... ఆ వ్యవహారాన్ని కూడా మ్రొక్కుభడి అని అంటారు. ప్రజల మూడ నమ్మకాల విషయంలో సర్వ సాధారణంగా జరిగే తతంగమే ఇది. సాంప్రదాయ బద్దంగా సాంఘిక సంప్రదాయాలను అమలు పర్చలేక ............... ఏదో అయిందనిపించి (తూతూ మంత్రంగా అయిందనిపించే ) పద్ధతినిని మ్రొక్కుబడి అంటారు.

వర్గం:పదజాలం